छत्तीसगढ़ में कोरोना वायरस से संक्रमण के 509 नए मामले सामने आए, 7 की मौत
छत्तीसगढ़ में शुक्रवार को पिछले 24 घंटों में 509 और लोगों के कोरोना वायरस से संक्रमित होने की पुष्टि हुई है।
रायपुर: छत्तीसगढ़ में शुक्रवार को पिछले 24 घंटों में 509 और लोगों के कोरोना वायरस से संक्रमित होने की पुष्टि हुई है। इसके साथ ही राज्य में इस घातक वायरस से अब तक संक्रमित हुए लोगों की कुल संख्या बढ़कर 9,89,844 हो गई है। सबसे ज्यादा 49 नए मामले बीजापुर से सामने आए हैं। छत्तीसगढ़ के स्वास्थ्य विभाग द्वारा दी गई जानकारी के मुताबिक, राज्य में शुक्रवार को 245 लोगों को संक्रमण मुक्त होने के बाद अस्पतालों से छुट्टी दी गई है, वहीं 877 लोगों ने गृह-पृथकवास पूरा किया। स्वास्थ्य अधिकारियों ने बताया कि राज्य में कोरोना वायरस संक्रमण से 7 और मरीजों की मौत हुई है।राज्य के स्वास्थ्य विभाग के अधिकारियों ने शुक्रवार को बताया कि संक्रमण के 509 नये मामलों में से रायपुर जिले से 27, दुर्ग से 25, राजनांदगांव से 10, बालोद से नौ, बेमेतरा से 12, कबीरधाम से सात, धमतरी से 16, बलौदाबाजार से 24, महासमुंद से 21, गरियाबंद से नौ, बिलासपुर से छह, रायगढ़ से 27, कोरबा से सात, जांजगीर चांपा से 30, मुंगेली से तीन, गौरेला पेंड्रा मरवाही से तीन, सरगुजा से 23, कोरिया से 36, सूरजपुर से 23, बलरामपुर से 15, जशपुर से 14, बस्तर से 37, कोंडागांव से 17, दंतेवाड़ा से 18 और सुकमा से 27 मामले सामने आए हैं।अधिकारियों ने आगे बताया कि कांकेर में 9, नारायणपुर में 5 और बीजापुर में 49 नए कोरोना संक्रमित मिले हैं। उन्होंने बताया कि छत्तीसगढ़ में अब तक 9,89,844 लोगों के संक्रमित होने की पुष्टि हुई है। 9,66,414 मरीज इलाज के बाद संक्रमण मुक्त हुए हैं, राज्य में 10,062 मरीज उपचाराधीन हैं और संक्रमण से अभी तक कुल 13,368 लोगों की मौत हुई है। राज्य के रायपुर जिले में सबसे अधिक 1,56,963 लोगों में कोरोना वायरस संक्रमण की पुष्टि की गई है। जिले में कोरोना वायरस संक्रमित 3,123 लोगों की मौत हुई है।